చర్మసంబంధమైన పరిస్థితి
సాధారణంగా మానవ చర్మం 4 కిలోగ్రాముల (8.8 పౌండ్లు) సరాసరి బరువుండి, శరీరం మొత్తాన్ని 2 చదరపు మీటర్ల (22 చ.అడుగులు) విస్తీర్ణాన్ని కప్పి ఉంచుతుంది. చర్మంలో పైచర్మం, అంతశ్చర్మం, మరియు చర్మము క్రింద కణజాలం అను మూడు పొరలుంటాయి. అదేవిధంగా మానవ చర్మం ప్రధానంగా 1)వెంట్రుకలు లేని చర్మం ,2) జుట్టుతో కప్పబడిన చర్మం అనే రెండు రకాలు ఉంటాయి.
చేయి
మానవుని చేతిలో మణికట్టు, అరచేయి మరియు వేళ్ళు చేతిలోని ప్రధానమైన భాగాలు. మన రెండు చేతులు ఎముకలు, కీళ్ళు, కండరాలు, నాడులు, రక్తనాళాలు మొదలైన వాటితో చేయబడినవి.మానవుని చేతిలో 27 ఎముకలు, వాటిలో వేళ్లకు 14 ఫలాంజిస్ (దగ్గరి, మధ్యస్థ మరియు దూరపు) ఎముకలు వుంటాయి. మెటాకార్పల్ ఎముకలు వేళ్లని మణికట్టుకి కలుపుతుంది. ఇవి ఐదు.